Dragi moji! Pred vama je jedan kreativan zadatak. Prepišite prvo ovaj sažetak, a za zadaću napišite jednu laganu pjesmicu ČINKVINU NA NARJEČJU! Imate objašnjenje kako se piše činkvina. Ako ne uspijete, napišite bilo kakvu pjesmu, ali neka bude na narječju. To je zadatak za UTORAK!

Dijalektalno pjesništvo

**Hrvatski jezik čine:**

* Mjesni govori – govor nekog mjesta
* Zavičejni govor – govor određenog kraja
* Dijalekti – više govora
* Narječja: KAJKAVSKO, ČAKAVSKO I ŠTOKAVSKO
* Hrvatski književni (standardni ) jezik – jezik koji svi učimo u školi

Dijalektalno pjesništvo – obuhvaća pjesme pisane na kajkavskom, čakavskom i štokavsko narječju

**Pjesme pisane na narječju:**

* nose posebnost nekog narječja ili mjesnog govora
* njihova zvučnost, ritmičnost, izražajnost riječi i slikovitost pojačavaju dojam te čuvaju hrvatsku jezičnu baštinu i raznolikost
* teme i motivi su često vezani uz bliski odnos čovjeka i prirode

ZADATAK!

Napiši činkvinu (pjesmu od 5 stihova) na narječju

Tema neka bude vezana za zavičaj (opis prirode, ....)

**ČINKVINA**

1. stih – jedna **imenica** kojom opisujemo temu
2. stih – dva **pridjeva** koji opisuju imenicu iz prvog stiha
3. stih – 3 **glagola** (ili glagolske imenice) koja odgovaraju temi
4. stih – **rečenica** od 4 riječi koja izražava stav ili osjećaj vezan uz temu
5. stih – jedna **imenica** kojom sažimamo bit teme i zaokružujemo pjesničku cjelinu